Κανονισμός (ΕΚ) αριθ. 1410/2003 της Επιτροπής

της 7ης Αυγούστου 2003

για την τροποποίηση του κανονισμού (ΕΚ) αριθ. 1622/2000 που αφορά τον καθορισμό ορισμένων κανόνων εφαρμογής του κανονισμού (ΕΚ) αριθ. 1493/1999 του Συμβουλίου που αφορά την κοινή οργάνωση της αμπελοοινικής αγοράς και την καθιέρωση κοινοτικού κώδικα των οινολογικών πρακτικών και επεξεργασιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 46,

Εκτιμώντας τα ακόλουθα:

(1) Ο κανονισμός (ΕΚ) αριθ. 1622/2000 της Επιτροπής, της 24ης Ιουλίου 2000, που αφορά τον καθορισμό ορισμένων κανόνων εφαρμογής του κανονισμού (ΕΚ) αριθ. 1493/1999 του Συμβουλίου ο οποίος αφορά την κοινή οργάνωση της αμπελοοινικής αγοράς και την καθιέρωση κοινοτικού κώδικα των οινολογικών πρακτικών και επεξεργασιών(3), όπως τροποποιήθηκε τελευταία από τον κανονισμό (ΕΚ) αριθ. 2244/2002(4), προβλέπει, μεταξύ άλλων, τα όρια και ορισμένους όρους χρήσης κάποιων ουσιών των οποίων η χρήση επιτρέπεται από τον κανονισμό (ΕΚ) αριθ. 1493/1999. Η εξέλιξη των τεχνικών παρασκευής οίνων και τα πειράματα που έχουν γίνει επιβάλλουν την τροποποίηση των ορίων που προβλέπονται στο παράρτημα IV του κανονισμού (ΕΚ) αριθ. 1622/2000 όσον αφορά το L-ασκορβικό οξύ και τα θρεπτικά άλατα μονόξινου φωσφορικού αμμωνίου ή θειικού αμμωνίου.

(2) Το άρθρο 46 παράγραφος 2 του κανονισμού (ΕΚ) αριθ. 1493/1999 προβλέπει τη θέσπιση των κανόνων όσον αφορά τις προδιαγραφές καθαρότητας και προσδιορισμού των ουσιών που χρησιμοποιούνται στις οινολογικές πρακτικές. Προδιαγραφές για σημαντικό πλήθος αυτών των ουσιών προβλέπονται ήδη στην οδηγία 96/77/ΕΚ της Επιτροπής, της 2ας Δεκεμβρίου 1996, σχετικά με τη θέσπιση ειδικών κριτηρίων καθαρότητας για τα πρόσθετα τροφίμων πλην των χρωστικών και των γλυκαντικών υλών(5), όπως τροποποιήθηκε τελευταία από την οδηγία 2002/82/ΕΚ(6), η οποία προβλέπει για την πολυβινυλοπολυπυρολιδόνη αυστηρότερα κριτήρια σε σχέση με τις προδιαγραφές και τα κριτήρια καθαρότητας που προβλέπει το παράρτημα V του κανονισμού (ΕΚ) αριθ. 1622/2000. Κατά συνέπεια, πρέπει να καταστεί εφαρμοστέα η οριζόντια νομοθεσία που προβλέπει τα κριτήρια καθαρότητας για τα πρόσθετα τροφίμων που χρησιμοποιούνται στον αμπελοοινικό τομέα και να καταργηθεί το παράρτημα V.

(3) Στον κατάλογο των οινοπαραγωγών περιοχών της ζώνης Α, ο οποίος προβλέπεται από το άρθρο 8 του κανονισμού (ΕΚ) αριθ. 1622/2000, η επίσημη ονομασία της περιφέρειας "Ρηνανία-Παλατινάτο" τροποποιήθηκε και τώρα είναι "Παλατινάτο". Στο άρθρο 8 πρέπει να χρησιμοποιείται πλέον η νέα ονομασία αυτής της περιοχής.

(4) Τα ιταλικά v.q.p.r.d που έχουν το δικαίωμα να φέρουν την ονομασία "Colli orientali del Friuli" η οποία συνοδεύεται από την ένδειξη "Picolit" παρουσιάζουν περιεκτικότητα σε ζάχαρη μεγαλύτερη των 5 γραμμαρίων ανά λίτρο και χρειάζονται, για να διατηρήσουν την ποιότητά τους, περιεκτικότητα σε θειώδη ανυδρίτη μεγαλύτερη των 260 mg/l, αλλά σε κάθε περίπτωση μικρότερη των 300 mg/l. Κατά συνέπεια, οι οίνοι αυτοί πρέπει να περιληφθούν στον κατάλογο του παραρτήματος XII.

(5) Τα ίδια αυτά v.q.p.r.d. "Colli orientali del Friuli" που συνοδεύονται από την ένδειξη "Picolit" παρασκευάζονται σύμφωνα με ειδικές μεθόδους και έχουν συνολικό αλκοολικό τίτλο κατ' όγκο πάνω από 13 % και πτητική οξύτητα η οποία υπερβαίνει τα όρια που προβλέπει το παράρτημα V σημείο B του κανονισμού (ΕΚ) αριθ. 1493/1999, αλλά μικρότερη των 25 χιλιοστοϊσοδυνάμων ανά λίτρο. Κατά συνέπεια, οι οίνοι αυτοί πρέπει να περιληφθούν στον κατάλογο του παραρτήματος XIII.

(6) Ο κανονισμός (ΕΚ) αριθ. 1622/2000 προβλέπει ότι οι συνήθεις μέθοδοι ανάλυσης που προβλέπονται στον κανονισμό (ΕΟΚ) αριθ. 2676/1990 της Επιτροπής, της 17ης Σεπτεμβρίου 1990, που προσδιορίζει τις κοινοτικές μεθόδους ανάλυσης που χρησιμοποιούνται στον τομέα του οίνου(7), όπως τροποποιήθηκε τελευταία από τον κανονισμό (ΕΚ) αριθ. 440/2003(8), καταργούνται από την 1η Αυγούστου 2003. Πολλές απ' αυτές τις συνήθεις μεθόδους ανάλυσης αποτελούν αντικείμενο τεχνικής και επιστημονικής αξιολόγησης και έγκρισης όσον αφορά την ακρίβεια τους προκειμένου να αναγνωριστούν ως μέθοδοι αναφοράς. Δεδομένου ότι δεν έχουν ολοκληρωθεί ακόμη αυτές οι εργασίες, κρίνεται σκόπιμο να μετατεθεί κατά δύο έτη η ημερομηνία κατάργησης ορισμένων διατάξεων του κανονισμού (ΕΟΚ) αριθ. 2676/1990 εν αναμονή των αποτελεσμάτων των σε εξέλιξη μελετών.

(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1622/2000 τροποποιείται ως εξής:

1. Το άρθρο 6 αντικαθίσταται από το ακόλουθο κείμενο:

"Άρθρο 6

Οι διατάξεις όσον αφορά την καθαρότητα και τον προσδιορισμό των ουσιών που χρησιμοποιούνται στο πλαίσιο των οινολογικών πρακτικών οι οποίες προβλέπονται από το άρθρο 46 παράγραφος 2 στοιχείο γ) του κανονισμού (ΕΚ) αριθ. 1493/1999 είναι εκείνες που προβλέπονται από την οδηγία 96/77/ΕΚ. Ανάλογα με την περίπτωση, τα κριτήρια αυτά συμπληρώνονται από ειδικές προδιαγραφές που προβλέπει ο παρών κανονισμός."

2. Στο άρθρο 8 προτελευταία περίπτωση ο όρος "Ρηνανία-Παλατινάτο" αντικαθίσταται από τον όρο "Παλατινάτο".

3. Στο άρθρο 44 παράγραφος 2, η ημερομηνία "1 Αυγούστου 2003" αντικαθίσταται από την ημερομηνία "1 Αυγούστου 2005".

4. Το παράρτημα IV αντικαθίσταται από το κείμενο του παραρτήματος του παρόντος κανονισμού.

5. Το παράρτημα V καταργείται.

6. Στο παράρτημα XII στοιχείο α) προστίθεται η ακόλουθη περίπτωση μετά τη δεύτερη περίπτωση:

"- τα v.q.p.r.d. που έχουν δικαίωμα να φέρουν την ονομασία προέλευσης: 'Colli orientali del Friuli - Picolit'."

7. Στο παράρτημα XIII στοιχείο γ) προστίθεται η ακόλουθη περίπτωση μετά τη δεύτερη περίπτωση:

"- τα v.q.p.r.d. 'Colli orientali del Friuli' που συνοδεύονται από την ένδειξη 'Picolit'."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Αυγούστου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Αυγούστου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 179 της 14.7.1999, σ. 1.

(2) ΕΕ L 122 της 16.5.2003, σ. 1.

(3) ΕΕ L 194 της 31.7.2000, σ. 1.

(4) ΕΕ L 341 της 17.12.2002, σ. 27.

(5) ΕΕ L 339 της 30.12.1996, σ. 1.

(6) ΕΕ L 292 της 28.10.2002, σ. 1.

(7) ΕΕ L 272 της 30.10.1990, σ. 1.

(8) ΕΕ L 66 της 11.3.2003, σ. 15.

ΠΑΡΑΡΤΗΜΑ

"ΠΑΡΑΡΤΗΜΑ IV

Όρια για τη χρησιμοποίηση ορισμένων ουσιών

(Άρθρο 5 του παρόντος κανονισμού)

Τα ανώτατα όρια για τη χρησιμοποίηση των ουσιών που προβλέπονται στο παράρτημα IV του κανονισμού (ΕΚ) αριθ. 1493/1999, και υπό τους όρους που προβλέπονται εκεί, είναι τα ακόλουθα:

>ΘΕΣΗ ΠΙΝΑΚΑ>"